สายการบินเทรดสนั่น! รับครม.ลดภาษีน้ำมันเครื่องบินเหลือ 20 สตางค์ AAV นำทีมบวก 9%
สายการบินเทรดสนั่น! รับครม.ลดภาษีน้ำมันเครื่องบินเหลือ 20 สตางค์ AAV นำทีมบวก 9%
สายการบินเทรดสนั่น! รับครม.ลดภาษีน้ำมันเครื่องบินเหลือ 20 สตางค์ AAV นำทีมบวก 9%
4 ก.พ. 2563

ผู้สื่อข่าวรายงานว่า ล่าสุด ณ เวลา 15.34 น. ราคาหุ้น บริษัท เอเชีย เอวิเอชั่น จำกัด (มหาชน) หรือ AAV อยู่ที่ 2 บาท บวก 0.17 บาท หรือ 9.29% ด้วยมูลค่าซื้อขาย 211.17 ล้านบาท
ราคาหุ้น บริษัท การบินกรุงเทพ จำกัด (มหาชน) หรือ BA อยู่ที่ 5.95 บาท บวก 0.20 บาท หรือ 3.48% ด้วยมูลค่าซื้อขาย 6.87ล้านบาท
ราคาหุ้น บริษัท การบินไทย จำกัด (มหาชน) หรือ THAI อยู่ที่ 5.80 บาท บวก 0.15 บาท หรือ 2.65% ด้วยมูลค่าซื้อขาย 21.52ล้านบาท
ราคาหุ้น บริษัท สายการบินนกแอร์ จำกัด (มหาชน) หรือ NOK อยู่ที่ 1.95 บาท บวก 0.04 บาท หรือ 2.09% ด้วยมูลค่าซื้อขาย 1.04 ล้านบาท
โดยราคาหุ้นสายการบินปรับตัวขึ้น หลังที่ประชุมคณะรัฐมนตรี (ครม.) ได้มีมติปรับลดภาษีน้ำมันสรรพสามิตเครื่องบินจาก 4.726 บาท/ลิตร เหลือ 0.20 บาท/ลิตร เป็นเวลาประมาณ 8 เดือน ถึง 30 ก.ย.63
ด้าน บล.กรุงไทย ซีมิโก้ ระบุในบทวิเคราะห์ แนะนำ “ซื้อ” หุ้น AAV ให้ราคาพื้นฐาน 3.80 บาท/หุ้น สำหรับลงทุนระยะยาว โดยประเมินว่ากรณีดังกล่าวจะช่วยลดต้นทุนน้ำมันของ AAV ได้ราว 800 ล้านบาท และลดต้นทุนน้ำมันของ THAI ได้ราว 300 ล้านบาท ช่วยบรรเทาผลกระทบจากจำนวนผู้โดยสารที่มีแนวโน้มลดลงจากปัญหาการระบาดของไวรัสโคโรนาที่ส่งผลกระทบต่อการท่องเที่ยว